སྟོན་སྒོམ་ཤེས་རབ་༼མ་དཔེར་འབྲུ་བརྒྱད་ཙམ་མ་
གསལ་བཤད་པའོ། །
།སྟོན་སྒོམ་ཤེས་རབ་རྒྱལ་མཚན་པའི་བསྔོ་རྟེན་གསེར་གྱི་ཐིག་པོ་དང་། རྒྱ་
སྟོན་ཤཱཀྱ་བཟང་པོ་པའི་ཡི་གེ །དར་ཆེན་གསེར་མདོག་ཅན་གྱི་རྟེན་དང་བཅས་པ་འདིར་དབུ་
མཛད་གཞོན་ནུ་འབུམ་གྱིས་འཕྲོད་པ་དང་། དལ་འབྱོར་གྱི་ལུས་ཁམས་སྙོམས་ཤིང༌། སྙིང་པོ་
ལེན་པའི་དགེ་སྦྱོར་ལ་བརྩོན་པར་སྨྲ་བའི་གཏམ་རྣ་བར་གྲགས་པས། སེམས་ཀྱི་སྤྲོ་བ་འཕེལ་
བར་འགྱུར། ངེད་ཀྱང་སྒོ་གསུམ་དགེ་བའི་མལ་ཙམ་དུ་ཡོད། ཞིབ་པར་དེར་འབེལ་བའི་
གཏམ་གླེང་བས་གསལ་བར་གྱུར། སྟོང་གསལ་ཐོག་མཐའ་མེད་པའི་དོན། །སེམས་ཀྱི་རང་ངོ་
མ་ནོར་བར། །ཤེས་ནས་ཐག་ཆོད་གདེང་དང་ལྡན། །ལྟ་བའི་གནད་དུ་མཁྱེན་པར་མཛོད། །
དེ་ཉིད་ཤེས་པའི་ཤེས་རབ་ལ། །ཆེད་འཛིན་ཐག་པས་མ་བཅིངས་པར། །རྩེ་གཅིག་ངང་
ངང་དུ་
གནས་པ་དེ། །སྒོམ་པའི་གནད་དུ་མཁྱེན་པར་མཛོད། །རྒྱུ་འབྲས་བླང་དོར་ཞིབ་མོ་ལ། །རྒྱལ་
བའི་གསུང་དང་མི་འགལ་ཞིང་། །བཙུན་ཚུགས་ཀྱི་བཟང་བརྫུ་མ་འདྲེས་པར། །སྤྱོད་པའི་
གནད་དུ་མཁྱེན་པར་མཛོད། །ཀུན་སློང་སྙིང་རྗེ་བྱང་ཆུབ་སེམས། །རང་འདོད་ཀྱི་ཁོང་སྐྲན་མ་
ཞུགས་པར། །སྒོ་གསུམ་གཞན་ཕན་གྱི་བསམ་སྦྱོར་ཅན། །རྒྱལ་སྲས་ཀྱི་ཉམས་ལེན་མཁྱེན་
པར་མཛོད། །ཇི་སྲིད་འཁོར་བ་མ་སྟོངས་བར། །གང་འདུལ་ཕྲིན་ལས་ཐབས་མཁས་ཅན། །སྐུ་
བཞི་ལྷུན་གྲུབ་དོན་གཉིས་གཏེར། །འབྲས་བུའི་གནད་དུ་མཁྱེན་པར་མཛོད། །ས་གཞི་ཆར་
རྒྱུན་མཉམ་པོ་ལ། །རྩི་ཤིང་ལོ་ཏོག་སྨན་དང་བཅུད། །མ་འདྲེས་སོ་སོར་སྨིན་པ་འདི། །ཀུ
གཞིའི་གནད་དུ་མཁྱེན་པར་མཛོད། །ཆུ་ཟླ་བྲག་ཆ་མེ་ལོང་གཟུགས། །རང་རང་རྒྱུ་རྐྱེན་སྣ་
།ཀུན་
-297-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
ཚོགས་ཀྱིས། །རྐྱེན་དང་མཐུན་པར་སྣང་བ་འདི། །རྟེན་འབྲེལ་གྱི་གནད་ དུ་ མཁྱེན་ པར་
མཛོད། །མཁྱེན་པའི་གནད་ཆེན་བདུན་ལྡན་ན། །ཆོས་བྱས་སངས་རྒྱས་ཀྱི་ལམ་དུ་འགྲོ། །སྔོན་
དུ་སྐྱབས་འགྲོ་སེམས་བསྐྱེད་དང་། །རྗེས་ལ་བསྔོ་བའི་རྒྱས་འདེབས་མཛོད། །ཆོས་སྐྱེས་ནོར་
བུའི་ཕྲེང་བ་འདི། །ད་ལྟ་ཐུགས་དམ་གྱི་བསྙེལ་བསྐུལ་ཡིན། །ཕྱིས་འབྱུང་ཁ་ཆེམས་ཀྱང་འདི་
ཀ་ལགས། །ཆོས་ལྡན་བསམ་པ་འགྲུབ་པར་ཤོག །ལུག་ལོ་ཟླ་བ་དང་པོའི་ཡར་ཚེས་བཅུ་
གསུམ་ལ། གསེར་གླིང་བྲག་སྟེང་ནས། བན་རྒན་རིན་རྒྱལ་གྱིས་སེམས་དཀར་བས་བྲིས།
འདིས་ཀྱང་གནད་ལུགས་རྟོགས་པའི་རྒྱུར་གྱུར་ཅིག །མངྒ་ལཾ་སིདྡྷི། ཤུ་བྷཾ།། །།